**Jertfă necurmată**

*Emilia Amariei*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Prea nefireşti îmi par uneori toate lucrurile

şeile au căzut de pe caii ce alergau pe urmele tale

te sprijineai cu tâmpla de sufletul meu

în timp ce depărtarea-mi scobea caverne în oase

nu desfăcusem bine aripile şi

am căzut de pe marginea timpului

ne-am vindecat, apoi, de rănile pe care

le regăsesc în trupul meu cicatrizate în formă de tine

vreau să-ţi trimit toate cuvintele nerostite

să-ţi redau clipele în care te ţineam prizonier

te voi înapoia vieţii...te voi înapoia vieţii

apoi mă voi înălţa ca un abur argintiu

dintr-o jertfă necurmată